મુખ્યમંત્રી વિજય રૂપાણીએ રાજ્યવ્યાપી કરુણા અભિયાનનો પ્રારંભ કરાવતા કહ્યું કે, પ્રત્યેક જીવ માત્ર પ્રત્યે સંવેદના અને જીવ રક્ષાની રાજ્ય સરકારની પ્રતિબદ્ધતા રૂપે આ અભિયાન શરૂ થયું છે. ઉત્તરાયણના તહેવાર દરમિયાન પતંગના દોરાથી પક્ષીઓ ઘાયલ ન થાય તેમજ ઘાયલ પક્ષીઓને તાત્કાલિક સારવાર મળે તે માટે આ અભિયાન અન્વયે રાજ્યમાં વન કર્મીઓ અને બિન-સરકારી સેવા સંસ્થાના મળીને 7 હજાર વ્યકિતઓ પક્ષીઓ અને અબોલ પશુ જીવોની સારવાર માટે કાર્યરત કરાયા છે. પશુપાલન વિભાગના અને વન વિભાગના 781 દવાખાના 469 પશુ ચિકિત્સકો આ કરુણા અભિયાનમાં સેવા આપશે.